Document ID: 32003R0649

Komisijas Regula (EK) Nr. 649/2003
(2003. gada 10. aprīlis),
ar ko groza Regulas (EEK) Nr. 139/81, (EK) Nr. 936/97 un (EK) Nr. 996/97 attiecībā uz liellopu gaļas produktu ievedumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2345/2001 [2],
ņemot vērā Komisijas 1981. gada 16. janvāra Regulu (EEK) Nr. 139/81, ar ko paredz nosacījumus kombinētās nomenklatūras 0202 30 50 apakšpozīcijas attiecināšanai uz dažiem saldētas liellopu gaļas veidiem [3], kurā jaunākie grozījumi izdarīti ar Regulu (EK) Nr. 264/1999 [4], un jo īpaši tās 5. panta 2. punktu,
ņemot vērā Komisijas 1997. gada 27. maija Regulu (EK) Nr. 936/97, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību [5], kurā jaunākie grozījumi izdarīti ar Regulu (EK) Nr. 1781/2002 [6], un jo īpaši tās 7. panta 2. punktu,
ņemot vērā Komisijas 1997. gada 3. jūnija Regulu (EK) Nr. 996/97, ar ko atver un paredz pārvaldīt importa tarifu kvotu saldētai liellopu plānajai diafragmai, kura atbilst KN kodam 02062991 [7], kurā jaunākie grozījumi izdarīti ar Regulu (EK) Nr. 1266/98 [8], un jo īpaši tās 6. panta 7. punktu,
tā kā:
(1) Saskaņā ar Regulām (EEK) Nr. 139/81, (EK) Nr. 936/97 un (EK) Nr. 996/97 jāizdod izziņas par īstumu, pirms dažas preces var ievest vai iekļaut konkrētās kombinētās nomenklatūras apakšpozīcijās. Izziņu izdevēju iestāžu saraksti pievienoti minētajām regulām.
(2) Argentīna ir mainījusi izziņas par īstumu izdevējas iestādes nosaukumu.
(3) Tādēļ attiecīgi jāgroza Regulas (EEK) Nr. 139/81, (EK) Nr. 936/97 un (EK) Nr. 996/97,
IR PIEŅĒMUSI ŠO REGULU.
1. pants
Regulas (EEK) Nr. 139/81 II pielikumu aizstāj ar šīs regulas pielikuma tekstu.
2. pants
Regulas (EK) Nr. 936/97 II pielikumā izdevējas iestādes nosaukumu "Secretaría de Agricultura, Ganadería, Pesca y Alimentación (SAGPyA)" aizstāj ar "Secretaría de Agricultura, Ganadería, Pesca y Alimentos (SAGPyA)".
3. pants
Regulas (EK) Nr. 996/97 II pielikumā izdevējas iedzējiestādes nosaukumu "Secretaría de Agricultura, Ganadería, Pesca y Alimentación (SAGPyA)" aizstāj ar "Secretaría de Agricultura, Ganadería, Pesca y Alimentos (SAGPyA)".
4. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 10. aprīlī

Labels: 3
17